open-index/open-wikipedia-markdown huggingface dataset:
Jacob Rosted

**Jacob Rosted** (født 1750, død 1833) var rektor ved Oslo katedralskole fra 1803 til 1832. Rosted ble ansatt ved katedralskolen som hører i 1777, og fra 1782 var han konrektor. Rosted var bibliotekar for Deichmanske bibliotek  da det åpnet for publikum i 1785.  

En katalog over bibliotekets bøker ble utgitt av Rosted i 1790. Da Deichmanske seinere ble flyttet til katedralskolen, ble han ansvarlig for både dette og skolens eget bibliotek.  Fra 1792 var Rosted redaktør for *Topografisk Jiournal*, og senere for *Hermoder*, som var et av landets første litterære magasin. I tillegg er han kjent som Niels Henrik Abels og Henrik Wergelands rektor.
 
I 1810 utga han boken *Forsøg til en Rhetorik*, som kom i ny og revidert utgave i 1824. Boken regnes som et hovedverk i norsk retorisk historie, og ble gjenutgitt i 2007 (ved Amund Børdahl). Rosted regnes som en av de første nordmenn som befattet seg systematisk med retorikk som fagområde, og han hadde lært faget blant annet hos engelskmannen Hugo Blair.

Rosteds gate i Oslo er for øvrig oppkalt etter Jacob Rosted.

## Eksterne lenker
* Digitaliserte bøker av Rosted hos Nasjonalbiblioteket.
Hundreårsbølge

En **hundreårsbølge** er en statistisk beregnet bølgestørrelse. Den defineres som høyden på den største bølgen som i gjennomsnitt vil inntreffe en gang per hundre år for en gitt beliggenhet.

Sannsynligheten for at denne bølgehøyden oppnås minst en gang i løpet av hundre år er 63 %.

Hundreårsbølgene på norsk kontinentalsokkel er typisk 25m sør på sokkelen (ved Ekofisk), økende til om lag 29m ved Gullfaksfeltet og 31m på Haltenbanken. I Barentshavet er hundreårsbølgen i størrelsesorden 29m.

Størrelsen på hundreårsbølgen beregnes ut fra statistiske analyser av observasjoner av bølgehøyde eller data fra bølgemodeller (engelsk *hindcast*). Størrelsen vil variere etter geografisk beliggenhet, klima, årstid med mer. De vanligste statistiske metodene er 
* å bruke den største obserasjonen hvert år. Med år menes en sesong fra 1. juli til 1. juli. Ved å ikke å bruke kalenderår unngår en å få avhengige data. Dataene tilpasses med en Gumbel-fordeling.
* å bruke alle dataene i en tidsserie. Dataene tilpasses med en Weibull-fordeling.
* alle stormdataene over en gitt terskelverdi for bølgehøyden analyseres. Terskelverdien må velges så lav at resultatene blir stabile. Dataene tilpasses med en eksponensialfordeling. 
* den høyeste verdien i hver av stormene over en gitt terskelverdi for bølgehøyden analyseres (engelsk *peak over treshold*). Stormtoppene antas å være uavhengige, og dataene tilpasses med en eksponensialfordeling eller en trunkert gumbelfordeling.

Når en skal tilpasse dataene til en gitt fordeling er det også flere anerkjente metoder. De mest vanlige kalles minste kvadraters metode (engelsk *minimum least square*), mest sannsynlige tilpasning (engelsk *maximum likelihood estimate*) og momentmetoden (engelsk *method of moment*).

Hundreårsbølgen brukes i ingeniørmiljøer i forbindelse med dimensjonering av skip, kaier, dammer og oljeplattformer.

Det kan også bli beregnet bølgehøyder for andre tidsperioder enn hundre år, for eksempel en tyveårsbølge, en  femtiårsbølge eller endog titusenårsbølge.

I overført betydning blir uttrykket «hundreårsbølge» også benyttet om andre sjeldne og dramatiske begivenheter, som for eksempel uroen i finansmarkedene høsten 2008.

## Se også
Havbølger
Bølgekam

## Noter
Arild Linneberg

**Arild Linneberg** (født den 26. januar 1952 i Oslo) er en norsk forfatter og professor i litteraturvitenskap ved Universitetet i Bergen. Han er dr.philos. fra samme institusjon. Linneberg har gitt ut flere essaysamlinger, skjønnlitteratur og faglitterære arbeider, og han har blant annet oversatt flere av Theodor Adorno sine verker fra tysk. Han har også vært litteraturkritiker, og arbeidet mye med forholdet mellom litteratur, lov og rett.

## Bibliografi
* *Bastardforsøk* &ndash; (1994)
* *Far og barn i moderlandet* &ndash; sakprosa (1997)
* *Røff guide til Theodor W. Adornos estetiske teori* &ndash; sakprosa (1999)
* *Tretten triste essays om krig og litteratur* &ndash; essays (2001)
* *Tolv og en halv tale : om litteratur og lov og rett* &ndash; sakprosa (2007)
* *Bare om Arnold Busk: fortalt av han selv* (2024)

## Eksterne lenker
Per A.D. Jynge

**Per Anton Ditleif Jynge** (født 1971) er en norsk programleder, tekstforfatter og TV-produsent. Han debuterte som programleder for ungdomsprogrammet ''U'' på NRK i 1991, og har etter dette ledet tv-programmer som ''Min By'' på TVNorge (1998), ''Nautilus'' på NRK2 (1999) og *[[Sportrettet]]* på TV3 (1998). Jynge hadde også regi på den nye utgaven av programserien "Skjult Kamera" på TVNorge i 1999, der blant annet skuespiller Ivar Nergaard spilte nervøs reporter som intervjuet kjente nordmenn, – uten å stille et eneste forståelig spørsmål. 

Jynge gründet medieselskapet Klipp og Lim fra 2000 til 2007, og var fra 2007 til 2013 gründer, tekstforfatter og daglig leder i medieselskapet Massive Rhino i Trondheim.

## Referanser


## Eksterne lenker
*
Yungasveien

**Yungasveien** (spansk: *Camino de Las Yungas*, også *El Camino de la Muerte*, norsk: *Dødsveien*) er en 64 kilometer lang vei i Bolivia mellom La Paz og Coroico som ligger 56 kilometer nordøst for La Paz i Yungasregionen. Veien er beryktet for å være meget risikabel. I 1995 ble veistrekningen kåret til å være verdens farligste vei av Inter American Development. Hvert år mister mellom to hundre og tre hundre mennesker livet der. Langs veien har en satt opp kors som viser hvor kjøretøyer har kjørt av veien.

Veien ble anlagt av fengslede paraguayanere under Chacokrigen i 1930-årene. Den er en av få veier som binder sammen regionen Yungas i det nordlige Bolivia med hovedstaden. 

Veien begynner i La Paz og stiger deretter opp til 4650 meter over havet innen den går utfor og slutter ved 330 meter. Den overgår raskt fra kaldt altiplanoklima til regnskog, mens den slynger seg langs bratte fjellvegger og klipper.

På grunn av at veien er så smal og dessuten mangler rekkverk er den meget farlig. Regn og tåke gjør sikten dårlig og veiene leirfulle samtidig som det faller stein fra fjellveggene. 24. juli 1983 kjørte en buss av veien og ned i en ravine, hvor mer enn hundre passerer omkom i det som blir kalt den verste trafikkulykken i Bolivia.

En av de lokale veireglene sier at den sjåføren som kjører nedover langs veien aldri har forkjørsrett, men må vike ut i veikanten ved møte. Utover dette er det venstrekjøring på veien, til forskjell fra høyrekjøring i det øvrige Bolivia. Dette gir sjåfører i venstrestyrte kjøretøyer mer kontroll over hvor kjøretøyets venstre side befinner seg, og gjør dermed møtene sikrere.

Veien ble på grunn av sin farlighet gjort til en turistattraksjon i 1998. Den har tiltrukket seg om lag 25 000 spenningssøkere, fremfor alt mountainbikesyklister.

Cirka femten aktører arrangerer turer ned Yungasveien. 

I 2006 ble en ny vei innviet mellom La Paz og Coroico, noe som gjør at den gamle veien har minsket i betydning.
Ronny Bank

**Ronny Bank** (født 14. oktober 1971 i Larvik) er en norsk billedkunstner med kunstnernavnet «**Bank!**», oppvokst i Drammen.

Ronny Bank er utdannet illustratør og reklametegner fra Westerdals Reklameskole i Oslo, og kunst/design ved Birmingham Institute of Art and Design i England. Han er delvis selvlært som maler, og har arbeidet med kunst på heltid siden 2005. Han ble medlem av  Norske Billedkunstnere i 2001. I perioden 2004–2007 var han medlem av kunstnergruppen STAG! med andre kunstnere som blant annet Tom Erik Andersen, Rune Guneriussen, Stojan Minev, Geir Brohjem, Kikki Hovland og Atle Næsheim.

Bank betegnes som en popmodernistisk kunstner med Andy Warhol, Roy Lichtenstein, Per Kleiva og andre popartkunstnere som sine inspirasjonskilder. Han jobber i en stilren linje, noe som passer kunstnerens særegne uttrykk med sine tegneseriebaserte motiver godt. Bank jobber i all hovedsak med digitale arbeider i store formater og grafikk (serigrafi).

Alle Bank's arbeider er inspirert av 60-, 70- og 80-tallets tegneserier, tegneseriehelter, popkultur samt erfaringer fra hans egen barndom.

Bank var prosjektmedarbeider for kunstprosjektet *Kunst rett vest* i 2006.

## Referanser

## Eksterne lenker
*
Liste over Opplands fylkesmenn

**Liste over Opplands fylkesmenn** omfatter også amtmenn i Oplandenes amt fra dette amtet ble skilt ut fra Akershus stiftamt i 1757, og i Kristians amt fra 1781 – da Oplandenes amt ble delt i Kristians amt (Oppland) og Hedemarkens amt. Begrepene *[[fylke]]* og *[[fylkesmann]]* erstattet *[[amt]]* og *[[amtmann]]* 1. januar 1919.

Fylkesmannsembetet hadde sete i Lillehammer og opphørte ved årsskiftet 2018/2019 da embetet ble slått sammen med *Fylkesmannen i Hedmark* til *Fylkesmannen i Innlandet* som 1. januar 2021 endret navn til Statsforvalteren i Innlandet.

## Referanser


## Kilder
* World statesmen, worldstatesmen.org
* Fylkesmannboka, regjeringen.no
* Digitalarkivet, digitalarkivet.no

## Eksterne lenker
* Fylkesmannen i Oppland
Teorien om planlagt atferd

**Teorien om planlagt atferd** (Theory of Planned Behavior, TPB) er en sosialpsykologisk modell som forklarer forholdet mellom ulike overbevisninger og atferd. Teorien er en utvidelse av Icek Ajzen og Martin Fishbeins Teori om overveid handling (Theory of Reasoned Action, TRA) fra 1975. TPB hevder at et individs atferd i stor grad kan forklares gjennom fire komponenter: holdninger, subjektive normer, persipert atferdskontroll og intensjon. Teorien kan brukes innen flere områder og har vist seg å være spesielt nyttig til å forklare helserelaterte atferder 
## Litteratur
* Taylor Shelly E: Health Psychology, 2006 McGraw-Hill. 6th edition.
* Arild Espnes. G & Smedslund. G 2001, Helse psykolog, Kapital 3, Helse atferd og helse atferds modeller.
* Edward. P. Sarafino : Health psychology, Biopsychosocial Interactions 6th. edition.

## Se også
* Health Action Process Approach
* Helseoppfatningsmodellen
* Den transteoretiske modellen
* Teorien om overveid handling
* Helsepsykologi

## Referanser
Hjelle kraftverk

**Hjelle kraftverk** er et vannkraftverk på Byrkjelo i Gloppen kommune i Vestland. Kraftverket ble satt i drift i september 2008.

Kraftverket er et elvekraftverk, som utnytter et forholdsvis kort fall på 19 meter i Gåsemyrsfossen i Votedalselva, beliggende i nordre del av Votedalen.

Det er installert to kaplanturbiner på tilsammen 2,85 MW. Årsproduksjon er på 12 GWh.

Kraftverket eies av grunneierne, gjennom Hjelle kraftverk AS. De samarbeider med Sogn og Fjordane Energi om vedlikehold og frakt av strømmen.

## Referanser


## Kilder
* 
* NVE vannkraftdatabase
Holli Mølle

**Holli Mølle** er en gårdsmølle som maler mel av økologisk korn. Mølla maler både korn fra egen produksjon og fra andre bønder på Østlandet som driver økologisk landbruk. Mølla ble startet i 2007 og ligger på gården Holli i Indre Østfold kommune i Østfold.

Gården produserer blant annet sammalt og siktet mel av spelt, hvete, emmer, einkorn, havre, bygg og rug, samt polerte speltkjerner som tilberedes som ris.

## Eksterne lenker
* Bedriftens hjemmeside
Rosa (roman)

***Rosa*** er en del av en dobbeltroman av Knut Hamsun utgitt første gang i 1908. Benoni er første del mens Rosa er oppfølgeren og den avsluttende delen av dobbelromanen.

Handlingen er lagt til Nordland, til handelsstedet Sirilund, med blant annet handelsmannen Mack og oppkomlingen Benoni. Rosa er også med igjen og er alene etter at hennes mann forlot henne.

Romanene ble filmatisert for NRK Fjernsynsteatret som Benoni og Rosa (1973).

## Referanser


## Eksterne lenker
* Utgaven fra 1993 | 1994 hos Nasjonalbiblioteket.
Atle Pakusch Gundersen

**Atle Pakusch Gundersen** (født Oslo 9. januar 1956) er komponist, musikkpedagog og utøver på gitar. 

Gundersen har kandidateksamen fra Norges musikkhøgskole 1982 og som den aller første med elektrisk gitar som hovedinstrument. Medvirkning i mange band (bl.a. Wintherstormer, The Cut, Way Out, Jazz Police, Mens Vi Venter og Morten Jørgensen og Spekkhoggerne. 

Arbeider for tiden med elektrisk gitar innenfor elektronisk musikk og improvisasjon (moderne jazz). Ble i 1998 nektet medlemskap i Norsk Komponistforening fordi musikken hans er for kontroversiell.

Har gitt ut flere plater på Bajkal Records.

En del av Gundersens komposisjonsvirksomhet går ut på å konstruere uvanlige instrumenter. På platen *The Day Yet To Come* er instrumentene som han kaller for *tingalom* og *kangafon* representert. Han har også utført eksperimenter med bl. a. ekstremt lange stålkabler.

## Eksterne lenker
* Mic Norsk Musikkinformasjon
Liste over Sogn og Fjordanes fylkesmenn

**Liste over Sogn og Fjordanes fylkesmenn** omfatter også amtmenn i Nordre Bergenhus amt. Begrepene *[[fylke]]* og *[[fylkesmann]]* erstattet *[[amt]]* og *[[amtmann]]* 1. januar 1919.

Fylkesmannsembetet hadde sete i Leikanger. Fra 1. januar 2019 ble Fylkesmannen i Hordaland og Fylkesmannen i Sogn og Fjordane slått sammen til Fylkesmannen i Vestland.

## Referanser


## Kilder
* 
* World statesmen, worldstatesmen.org
* Fylkesmannboka, regjeringen.no
* Dansk biografisk lexikon, tillige omfattende Norge for Tidsrummet 1537-1814, runeberg.org
* NRKs fylkesleksikon
* Digitalarkivet, digitalarkivet.no
* Gravminner i Norge, disnorge.no

## Eksterne lenker

* Fylkesmannen i Sogn og Fjordane
Zhuxi (Shiyan)

**Zhuxi** (kinesisk: 竹溪县; pinyin: *Zhúxī Xiàn*) er et fylke i byprefekturet Shiyan i provinsen  Hubei i Folkerepublikken Kina. Det har et areal på 3&nbsp;300&nbsp;km² og ca. 360&nbsp;000 innbyggere (2003).

## Kulturminner
Cixiaogou-Caihuangmus steinskulpturer (*Cixiaogou “Caihuangmu” moya*, 慈孝沟“采皇木”摩崖) fra Ming-dynastiets tid ble i 2006 oppført på Folkerepublikken Kinas liste over kulturminner. 

## Eksterne lenker
* Hjemmeside
* Cixiaogou Caihuangmu moya
* Shiyan Yixianggou Cixiaogou moya
Psykedelisk utviklingshemmet

***Psykedelisk utviklingshemmet*** er debutalbumet til det norske rockebandet Morten Jørgensen og Spekkhoggerne som fulgte etter danskebåten uten å røre spyet som rant fra ripa.

## Sporliste
#«Jeg drømmer om en natt med Kaci Kullman Five»
#«USA er et TV-program»
#«Det er det som er knall med sosialdemokratiet»
#«Gå dit det lukter mest»
#«Du kommer ikke gjennom tollen med det der»
#«Dokka truseindustri»
#«Kvinne med kredittkort»
#«La oss bruke penga mens vi har dem»
#«Det jeg liker best er det jeg ikke tåler»
#«En sørgmodig skillingsvise om Solveigs ferd til hovedstaden»

## Eksterne lenker
* Mer albuminfo hos Discogs.com
Luonan

**Luonan** (kinesisk: 洛南县; pinyin: *Luònán Xiàn* ) er et fylke i byprefekturet Shangluo i den kinesiske provins Shaanxi. 1999 hadde det 440.675 innbyggere.

## Kulturminner
Det paleolittiske Huashilang-funnstedet (*Huashilang yizhi*, 花石浪遗址) ble i 2001 oppført på Folkerepublikken Kinas liste over kulturminner.

## Referanser


## Eksterne lenker
* Hjemmeside 
* Huashilang yizhi 
* The Luonan Project 
* Shaanxi Luonan pendi Jiushiji didian qun fra Baidu Baike
Nanzhao (andre betydninger)

**Nanzhao** kan være:

*Nanzhao (kongedømme) i det gamle Kina
*Nanzhao (Nanyang) - fylke i byprefekturet Nanyang i provinsen Henan i Folkerepublikken Kina
Nanzhao (Nanyang)

**Nanzhao** (kinesisk: 南召县; pinyin: *Nánzhào Xiàn*) er et fylke i provinsen Henan i Folkerepublikken Kina. Den er understilt byprefekturet Nanyang.

I 1999 var befolkningen på  innbyggere.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* Hjemmeside
Fengdu

**Fengdu** (kinesisk: 丰都县; pinyin: * Fēngdū Xiàn*) er et fylke i byprovinsen Chongqing i Folkerepublikken Kina.

I 1999 hadde fylket et folketall på  innbyggere, og  i 2004.

Hovedbyen i fylket, byen Fengdu, ble flyttet opp i fjellsiden i forbindelse med oppdemmingen av Yangtzefloden i 2007, som følge av konstruksjonen av De tre kløfters demning. Rundt 100.000 innbyggere er flyttet fra den etterhvert helt oversvømte byen og til nye Fengdu.

I den nye byen oppe i høyden, ikke neddemmet, er det 75 buddhistiske og daoistiske tempelanlegg, hvorav de eldste går tilbake til Handynastiets tider. De fleste er på Mingfjellet. 

## Kulturminner
Det paleolittiske Gaojiazhen-funnstedet (*Gaojiazhen yizhi*, 高家镇遗址) ble i 2001 oppført på Folkerepublikken Kinas liste over kulturminner.

## Referanser


## Eksterne lenker
* Hjemmeside
Youyu

**Youyu** (kinesisk: 右玉县, pinyin: *Yòuyù Xiàn*) er et fylke i byprefekturet Shuozhou i den kinesiske provins Shanxi. Youyu har et areal på 1.965 km² og folketall på ca. 100.000 innbyggere. 

De mange rester av Den kinesiske mur er fylkets fremste attraksjon.

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

## Eksterne lenker
* Hjemmeside
Ningcheng

**Ningcheng** (kinesisk: 宁城县, pinyin: *Níngchéng Xiàn*) er et fylke i byprefekturet Chifeng (mongolsk: *Ulanhad*) i den autonome region Indre Mongolia i Folkerepublikken Kina. Det har et areal på 4.305 km² og teller 600.000 innbyggere.

## Eksterne lenker
* Hjemmeside
Tongliang

**Tongliang** (kinesisk: 铜梁县; pinyin: * Tóngliáng Xiàn*) er et fylke i byprovinsen Chongqing i Folkerepublikken Kina.

I 1999 hadde fylket et folketall på  innbyggere.

## Samferdsel
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og byprovinsen Chongqing til den ender opp i Chengdu, hovedstaden i provinsen Sichuan.

## Referanser


## Eksterne lenker
* Hjemmeside
Jingchuan

**Jingchuan** (kinesisk: 泾川县; pinyin: * Jīngchuān Xiàn*) er et fylke i provinsen Gansu i Folkerepublikken Kina. Det ligger innen byprefekturet Pingliang.

I 1999 hadde fylket et folketall på  innbyggere.

## Kulturminner
De sørlige grotters huletempel (*Nanshiku si* 南石窟寺) og Wangmugong-grottene med Vestens kongemoders tempel (*Wangmu gong shiku*, 王母宫石窟) er oppført på Folkerepublikken Kinas liste over kulturminner.

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser


## Eksterne lenker
* Hjemmeside
Qijiang

**Qijiang** (kinesisk: 綦江县; pinyin: * Qíjiāng Xiàn*) er et fylke i byprovinsen Chongqing i Folkerepublikken Kina.

I 1999 hadde fylket et folketall på  innbyggere.

Under den alvorlige tørkesommeren 2006 i det indre Kina ble det slått varmerekord den 15. august 2006 på værstasjonen i Qijiang: 44,5 grader celsius.

## Administrative enheter

Qijiang består av 19 bykommuner:

Gunan (古南镇), Sanjiang (三江镇), Shijiao (石角镇), Dongxi (东溪镇), Ganshui (赶水镇), Datong (打通镇), Shihao (石壕镇), Yongxin (永新镇), Sanjiao (三角镇), Longsheng (隆盛镇), Guofu (郭扶镇), Zhuantang (篆塘镇), Dingshan (丁山镇), Anwen (安稳镇), Fuhuan (扶欢镇), Yongcheng (永城镇), Xinsheng (新盛镇), Zhongfeng (中峰镇) og Hengshan (横山镇).

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Referanser


## Eksterne lenker
* Hjemmeside
The Elder Scrolls IV: Knights of the Nine

***The Elder Scrolls: IV: Knights of the Nine*** er en utvidelsespakke til *[[The Elder Scrolls IV: Oblivion]]*, utgitt i november 2006 til PlayStation 3, Xbox 360 og PC. Den ble gitt ut av Bethesda Softworks, men i Europa ble den distriburet med hjelp av Ubisoft.

For PlayStation 3 er denne utvidelsen allerede lagt inn i det originale spillet. Handlingen som følger med utvidelsespakken starter med at byen Anvil får en uventet gjest; The Prophet. Han gir spilleren oppdraget om å redde verden fra den fryktede Umaril. Umaril ble bekjempet av Pelinal Whitestrake i fordums tider, men sjelen hans overlevde, og nå han har kommet tilbake. Poenget med tilleggspakken er å samle hele rustningen og drepe Umaril.
## Referanser

## Eksterne lenker
*
Pingba

**Pingba** (kinesisk: 平坝县; pinyin: * Píngbà Xiàn*) er et fylke i provinsen Guizhou i Folkerepublikken Kina. Det ligger i byprefekturet Anshun. 

I 1999 hadde fylket et folketall på  innbyggere.

Rundt 27% av befolkningen tilhører nasjonale minoriteter.

## Kulturminner
Wulongtempelet på Tiantaifjellet (*Tiantai shan Wulong si*, 天台山伍龙寺) fra Mingdynastiets tid ble i 2001 oppført på Folkerepublikken Kinas liste over kulturminner.

## Administrative enheter
Fylket består av seks storkommuner og fire kommuner (hvorav to nasjonalitetskommuner):

*Storkommunen Chengguan 城关镇
*Storkommunen Baiyun 白云镇
*Storkommunen Gaofeng 高峰镇
*Storkommunen Tianlong 天龙镇
*Storkommunen Xiayun 夏云镇
*Storkommunen Machang 马场镇 
 
*Kommunen Leping 乐平乡
*Kommunen Qibo 齐伯乡 
*Kommunen Shizi for hui- og miaofolkene 十字回族苗族乡 
*Kommunen Yangchang for bouyei og miaofolkene 羊昌布依族苗族乡

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Hjemmeside 
* Informasjonsside  
* Tunbao -- Burgbewohner in Guizhou
* Infrastucture Construction of Tiantaishan Tianlong Castle Culture Tourism Zone 
* Pingba Tiantaishan Wulong si 
* Tiantaishan Wulong si
Puding

**Puding** (kinesisk: 普定县; pinyin: * Pǔdìng Xiàn*) er et fylke i provinsen Guizhou i Folkerepublikken Kina. Det ligger i byprefekturet Anshun.

I 1999 hadde fylket et folketall på .

## Kulturminner
Chuandong-funnstedet (Chuangrotten) (*Chuandong yizhi*, 穿洞遗址), der det ble oppdaget menneskelige fossiler og artefakter fra sent paleolitikum, ble i 1988 oppført på Folkerepublikken Kinas liste over kulturminner. 

## Referanser


## Eksterne lenker
* Informasjonsside 
*  
* Chuandong Site
Lushi

**Lushi** (kinesisk: 卢氏县; pinyin: * Lúshì Xiàn*) er et fylke i provinsen Henan i Folkerepublikken Kina. Det ligger innen byprefekturet Sanmenxia.

I 1999 hadde fylket et folketall på  innbyggere.

Lushi er kjent for sin utvinning av stibnitt, et antimonmineral.

Elven Luo renner gjennom fylket.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Referanser
Jianshi

**Jianshi** (kinesisk: 建始县; pinyin: * Jiànshǐ Xiàn*) er et fylke i provinsen Hubei i Folkerepublikken Kina. Det ligger i byprefekturet Enshi.               

I 1999 hadde fylket et folketall på  innbyggere.

## Kulturminner
Funnstedet for Jianshimennesket (*Jianshi zhiliren yizhi*), fossiler fra et homo sapiens, ble i 2006 tilføyd på Folkerepublikken Kinas liste over kulturminner.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Referanser


## Eksterne lenker
* Hjemmeside
Lisensfelling

**Lisensfelling** er en skademotivert felling av et bestemt antall individer av en viltart med hjemmel i Viltlovens § 12. Den kan bli satt i verk når store skader på bufe eller tamrein oppstår. Kvoten er fastsatt av offentlige myndigheter. For å medvirke i lisensfelling kreves det at jegeren er registrert som lisensjeger i Jegerregisteret. 

Dagens norske lovverk åpner for lisensfelling av gaupe, jerv, brunbjørn og ulv. Lisensfelling er ikke jakt, men felling som er motivert ut fra ønske om skadereduksjon. Lisensfelling av samtlige rovviltarter blir omfattet av grunneierretten.

Lisensfelling er en fellingsform som skal sikre økt alminneliggjøring av rovviltartene og der en ønsker det med bred medvirkning av lokale jegere.

Ordningen betyr at storviltjegere kan registrere seg som lisensjegere på brunbjørn og felle bjørner i den lisensperioden og i det området som er fastsatt. Medvirkning i lisensfelling krever tillatelse av grunneier. I Finnmark er lisensfelling av brunbjørn forbeholdt innbyggerne i fylket.

## Se også
* Kvotejakt
* Jakt
Lindsey Buckingham

**Lindsey Buckingham** (født 3. oktober 1949 i San Francisco i California) er en amerikansk musiker kjent som tidligere vokalist og gitarist i bandet Fleetwood Mac, som også ble tatt inn i The Rock and Roll Hall of Fame i 1998. Han er også kjent for sine fem soloutgivelser og deltakelse innen filmmusikk og veldedighetskonserter.

## Biografi
Buckinghams musikalske karriere startet da han traff Stevie Nicks på high school, hvor de startet bandet Fritz Rabyne Memorial Band. Senere fikk dette paret en platekontrakt under bandnavnet Buckingham Nicks. De fikk sin første utgivelse i 1973 som ikke solgte etter forventningene. Til tross for dette fikk de på nyttårsaften 1974 et tilbud av Mick Fleetwood om å bli faste medlemmer av Fleetwood Mac. Med Buckingham og Nicks som medlemmer fikk gruppen en stilendring, og deres neste utgivelse, *Fleetwood Mac* (1975), ble en storselger, mens den neste utgivelsen etter denne; *[[Rumours (album)|Rumours]]* (1977), ble en av de mest solgte platene gjennom tidene. 

På midten av 1980-tallet forlot han Fleetwood Mac til fordel for soloprosjekter, hvor han blant annet gav ut for to soloutgivelser og var med på å lage musikken til filmen *[[Hjelp, vi må på ferie]]*. Han deltok også på veldedighetsprosjektet USA for Africa og ble kreditert for låta «*[[We Are the World]]*». Han ble for øvrig fast medlem av Fleetwood Mac igjen i 1997, men deltok i 1992 på en konsert med bandet for å spille låta *«Don't Stop»*, som var valgt av daværende president Bill Clinton som sin kampanjelåt. 

Buckingham fikk sparken fra Fleetwood Mac i 2019.

## Diskografi
* 1981 – *Law and Order*
* 1984 – *Go Insane*
* 1992 – *Out of the Cradle
* 2006 – *Under the Skin*
* 2008 – *Gift of Screws''

## Referanser

## Eksterne lenker
* 
* 
*
Pottemakerstranden (Stavanger)

**Pottemakerstranden i Stavanger** var fram til 1800-tallet betegnelsen på området langs deler av Nedre Holmegate. Det var fra Kuholmen (Holmen) til Kjerringholmen.
Det juridiske fakultet (UiT)

**Det juridiske fakultet** ved Universitetet i Tromsø (UiT) er verdens nordligste institusjon som tilbyr undervisning i og driver forskning innen rettsvitenskap. Institusjonens historie skriver seg tilbake til begynnelsen i 1980-årene. Høsten 1984 startet Institutt for fiskerifag opp med undervisning i 1. avdeling jus, etter Bergensmodellen. Dette ble bygd videre ut i de påfølgende årene, og de første studentene ble uteksaminert som cand.jur. høsten 1989. I 1987 ble det etablert et Institutt for Rettsvitenskap under Det samfunnsvitenskapelige fakultet. I 1997 ble rettsvitenskapen organisert i et selvstendig fakultet, slik som det er i dag.

Fakultetet har nå om lag 60 ansatte fordelt på administrativt og vitenskapelig personale, herunder mellom 15 og 20 doktorgradsstudenter som er tatt opp til ph.d.-program i rettsvitenskap. Det er rundt 600 studenter i mastergrad i rettsvitenskap (jusstudiet) fordelt på 5. avdelinger (studieår). I tillegg er det omtrent 10 studenter på LLM-grad i havrett.

Publiserte resultater av forskning registreres i FRIDA. Forskningsvirksomheten er organisert i forskergrupper. Satsingsområdene er innenfor nordområderett. Særlig miljø- og havrett i nordområdene, same- og urfolksrett og fiskerirett.

## Eksterne lenker
* Fakultetets nettsted
VM i landeveissykling 2008

**VM i landeveissykling 2008** ble arrangert i Varese, Italia i perioden 23. til 28. september.

## Menn
### Landeveisritt

**Varese, 260,25 km**

28-09-2008

### Temporitt

**Varese, 43,7 km**

25-09-2008

### Landeveisritt U23
**Varese,  173,35 km**

26-09-2008

### Temporitt U23
**Varese, 33,5 km**

23-09-2007

## Kvinner
### Landeveisritt
**Varese, 138,8 km**

27-09-2008

### Temporitt
**Varese, 25,15 km**

24-09-2008

## Medaljestatistikk

## Eksterne lenker
* 
* Resultatlister hos Cyclingnews
Reinås-utvalget

**Reinås-utvalget** er et norsk utvalg. Det ble oppnevnt av Kjell Magne Bondeviks regjering etter tsunamikatastrofen i Sørøst-Asia julen 2004.

Reinås-utvalget har stått for evalueringen av norske myndigheters håndtering av tsunamien, hvor 84 nordmenn mistet livet.

Rapporten rettet knusende kritikk, især mot krisehåndteringen til Utenriksdepartementet. Utenriksdepartementet mottok ikke hjelp. Savnetlistene var fulle av feil og mangler.

Departementet ville vært tjent med å overlate deler av ansvaret til andre departementer, politiet og frivillige organisasjoner.

Det ble reist forslag om betydelige forandringer i krisehåndteringen, innbefattet utrykningsteam.

Reinås-utvalget blir ledet av forhenværende konsernsjef, Jan Reinås.

## Referanser
Hatfield and the North

**Hatfield and the North** var et eksperimentelt Canterburyband som eksisterte i perioden mellom 1972 og 1975 med enkelte konserttilbakekomster etter dette. Bandet bestod av tidligere medlemmer av Delivery med blant andre Phil Miller (gitar, fra Matching Mole), Steve Miller (keyboards), Pip Pyle (trommer, fra Gong) og Richard Sinclair (bassgitar og vokaler, fra Caravan). 

Denne besetningen spilte enkelte konserter mellom juni og september i 1972, men hvor Steve Miller etterhvert ble erstattet av Dave Sinclair (fra Matching Mole og Caravan) og tok navnet Hatfield and the North. Dave Sinclair forlot bandet i januar 1973 like etter en opptreden på fransk tv og programmet *Rockenstock* med Robert Wyatt på gjestevokal. Han ble så erstattet av Dave Stewart (fra Egg) før bandet gikk til innspilling av sin første utgivelse med samme navn som bandet og senere utgivelsen *[[The Rotters' Club (album)|The Rotters' Club]]*.

Etter disse utgivelsene gikk bandet i oppløsning, med resultat av at det ble dannet nye band. Dave Stewart grunnla National Health med Alan Gowen (fra Gilgamesh) og forble i bandet gjennom hele dens eksistens, mens Pip Pyle ble med som medlem i 1977 og med Richard Sinclair som studiomusiker ved noen anledninger. Miller, Stewart, Pyle og Sinclair arbeidetr også sammen i ulike kombinasjoner i andre musikkprosjekter. 

## Diskografi
* 1974 – *[[Hatfield and the North (album)|Hatfield and the North]]* (studio LP, Virgin)
* 1975 – *[[The Rotters' Club (album)|The Rotters' Club]]* (studio LP, Virgin)
* 1980 – *[[Afters]]* (studio LP, Virgin)
* 1993 – *[[Live 1990]]* (live CD, Demon)
* 2005 – *[[Hatwise Choice: Archive Recordings 1973-1975, Volume 1]]*)
* 2006 – **

## Eksterne lenker
*
Tubuai

**Tubuai** er ei øy og en kommune i øygruppen Australøyene i Fransk Polynesia i Stillehavet. Øya har et flateinnhold på 45&nbsp;km², og ligger 640&nbsp;km sør for Tahiti. Folketellingen i 2017 viste et innbyggertall på  fordelt på flere landsbyer, hvorav den største er Mataura.

Tubuai ble annektert av Frankrike i 1881.

I filmen *[[Mytteriet på Bounty (1984)|Mytteriet på Bounty]]* er Tubai framstilt som ei kannibaløy.

## Referanser
Galleri Skjæveland

**Galleri Skjæveland** er et kunstgalleri på Jørpeland i Strand kommune i Rogaland. Galleriet ble etablert i 2007 og drives av billedkunstneren Stian Heimlund Skjæveland. Galleriet viser både separat-og kollektivutstillinger med etablerte billedkunstnere med hovedvekt på figurative samtids-uttrykk.

## Kunstnere med utstillinger på Galleri Skjæveland
*Kjell Johannessen
*Stian Heimlund Skjæveland
*Erik Sæter Jørgensen
*Inga Dalsegg
*Kurt Gudbrandsen
*Torry Jøssang
*Truls Espedal
*Leif M Smedvig
*Trond Andersen

## Eksterne lenker
* Galleri Skjæveland 
* Kunsthistorie - Galleri Skjæveland 
* Listen.no: Galleri Skjæveland
Kalvøya (Lillesand)

**Kalvøya** er ei øy i Høvåg kirkesogn i Lillesand kommune i Agder. Navnets opprinnelse er ukjent, men det kommer trolig av virksomheten med sommerbeite for kuer (kalver) og sauer før i tiden. Dette kan man legge merke til den dag i dag, ved å se på de utallige steingjerdene som er på øya. Kalvøya og naboøya Furøya var tidligere utmark under Ågerøya.

Det høyeste punktet er Kalvøykniben, på 44 meter. Dette er et yndet turmål, på grunn av den fantastiske utsikten i alle retninger.

I likhet med hva tilfellet er for de aller fleste øvrige øyer i Høvåg/Lillesand består berggrunnen av mellomproterozoisk (dvs. 1600-1000 mill. år gammel) tonalittisk / «trondhjemittisk» gneis tilhørende Bamblekomplekset. Her og der sees amfibolittganger og ganger av granittpegmatitt. Flyttblokker fra istiden av monzonitt ("larvikitt"), granitt, gabbro, rombeporfyr, kvartsitter og kambrosiluriske veksellagrede kalkholdige sand-/leirsteiner finnes i rullesteins-viker og på land og er også benyttet i steingjerder på øya. Kalvøya er gjennomsatt av en rekke kløfter fra istiden. Disse er orientert i nord/nordvest-sør/sørøstlig til nordvest-sørøstlig retning, slik flere lange steingjerder også er.

Jordsmonnet er kalkrikt grunnet østers-/skjellag, og revebjeller og orkidéen nattmarihånd vokser på øya, der også eviggrønn eføy og kristtorn vokser vilt.

Kalvøya har ikke bruforbindelse, og hyttebebyggelsen er i dag den eneste. Blant denne er et tidligere loshus på sørsiden av øya. Det er ikke lenger fastboende på øya. På Kalvøyas sørside ligger en gammel uthavn, et minne om seilskutetida på Skagerrakkysten. 

Mot slutten av 2. verdenskrig var det på våren 1945 en tysk razzia mot loshuset på losvesenets tidligere eiendom på øyas sørside. Her ble et våpenlager tilhørende motstandsfolk beslaglagt under en større aksjon.

Øya er i stor grad preget av sommerturisme, da spesielt av trafikken fra båter, som ankrer opp ved de mange skjær og holmer rundt Kalvøya. Det finnes 14  fritidseiendommer på øya, i tillegg til et godt utbygd stinett. Det er strengt forbudt å hugge trær og brenne bål på øya.

Nilen, sundet mellom Kalvøya og Furøya, er av mange sett på som et av de mest idylliske stedene på Sørlandet. I Nilen ligger holmene (fra vest mot øst) Sømmingsholmen, Buhusholmen, Buxholmen, Sandholmen og Store og Lille Øygholmen.

## Referanser
Bounty Bay

**Bounty Bay** er en bukt ved øygruppen Pitcairnøyene i Stillehavet. Bukten er oppkalt etter skipet som ved samme navn HMAV «Bounty», som mytterister tok kontroll over 28. april 1789. Den 23. januar 1790 ble skipet satt i brann i Bounty Bay for å gjøre det vanskelig for Royal Navy og finne det. Man kan ennå se vrakrester etter skipet i bukta.
Weezer (The Red Album)

***Weezer*** (også kjent som ***The Red Album***) er det sjette studioalbumet av det amerikanske bandet Weezer 

Albumet ble utgitt 3. juni 2008.

## Sporliste
#«Troublemaker» – 2:44
#«The Greatest Man That Ever Lived (Variations on a Shaker Hymn)»- 5:52
#«Pork and Beans» – 3:09
#«Heart Songs» – 4:06
#«Everybody Get Dangerous» – 4:03
#«Dreamin'» – 5:12 – Vokal: Rivers Cuomo og Brian Bell
#«Thought I Knew» (Bell) – 3:01 – Vokal: Brian Bell
#«Cold Dark World» (Cuomo, Shriner) – 3:51 – Vokal: Scott Shriner
#«Automatic» (Wilson) – 3:07 -Vokal: Patrick Wilson
#«The Angel and the One» – 6:46

*Alle sanger skrevet og sunget av frontfigur Rivers Cuomo, bortsett fra markerte sanger.

## Eksterne lenker
*
Kris Christoffersen

**Kjell Kris Christoffersen** (født 8. mai 1945 i Oslo) er en norsk franskfilolog.

Christoffersen studerte fra 1965 ved Misjonsskolen i Stavanger. Han studerte også teologi ved Universitetet i Oslo og var i studietiden en periode misjonær i Kamerun. Deretter studerte han fransk språk i Haute-Loire og ved Alliance française i Paris. Han har undervist i fransk ved Universitetet i Oslo, i Kamerun og ved Høgskolen i Stavanger. Christoffersen har også vært reisesekretær for Ungdomsmisjonen, informasjonskonsulent i Rogalandsforskning og i BP Norge, samt vært spesialkonsulent i Stavanger kommune. 

I sitt virke har Christoffersen arbeidet for å utbre kjennskapen til fransk språk og kultur. Kris Christoffersen ble i 2004 utnevnt til ridder av den franske ordenen *[[Ordre des Palmes académiques (Frankrike)|Palmes Académiques]]*. 

## Bibliografi
* *Landet med de 100 språk*, Stavanger: Det Norske Misjonsselskap, 1977.

## Referanser
Rudi Myntevik

**Rudi Myntevik** (født 1980) er en norsk popartist fra Bergen, bosatt på Jeløy i Moss. I starten av karrieren sang han for det meste lovsanger, men har etablert seg som en allsidig popkomponist som synger både på engelsk og norsk. Høsten 2006 flyttet han til England, skrev låter og spilte inn platen *Beauty in Defeat* i 2009. I 2012 var han med i Melodi Grand Prix med låten «You Break It You Own It», komponert av Rune Berg og Asbjørn Ribe.

Våren 2014 spilte han inn nye sanger med Rune Berg som produsent i Lydbroderiet på Kolbotn. I tillegg til å spille egne konserter turnerte han i 2013–2015 for Den kulturelle skolesekken, og er vokalist under konserten The Margarets – Med blanke ark.

## Diskografi
### CD
* 2003 &ndash; *Gud din skjønnhet*
* 2005 &ndash; *Sentrum*
* 2007 &ndash; *Hvem har du alltid vært*
* 2008 &ndash; *Verdens Håp - Live fra Logen i Bergen*
* 2010 &#x2013; *Beauty in Defeat*
* 2015 &#x2013; *My Dearest Kathleen*

### Singel
* 2012 &#x2013; *You Break it You Own It*
* 2014 &#x2013; *Time*
* 2015 &#x2013; *Sweet November Sun*
* 2016 &#x2013; *Kathleen*

## Referanser


## Eksterne lenker
* Facebook
Pain Is So Close to Pleasure

**Pain Is So Close To Pleasure** var den fjerde singlen fra albumet *A Kind of Magic* av det britiske rockebandet Queen. «Pain Is So Close to Pleasure» begynte som en idé til et riff av May, men Deacon og Mercury gjorde den til en sang. Deacon spilte også rytmegitar på sangen. Singlen ble lansert i 1986 og nådde 26. plass på de nederlandske hitlistene. Tittelen dukker også opp som ei linje i «One Year of Love».

## Referanser
Jarl Skofterud

**Olav Jarl Skofterud** (1940–2008) var en norsk lektor og amanuensis i fransk språk.

Skofterud var lektor i den videregående skole i Østfold der han også arbeidet som undervisningsinspektør og rektor.  Han var den første leder for Fransklærerforeningen i Norge og var redaktør for tidsskriftet *Fransklæreren*. Skofterud arbeidet også for å styrke kontaktene mellom skoler i Norge og Frankrike, blant annet gjennom opprettelse av en norsk avdeling ved Lycée Édouard Herriot i Lyon og gjennom deltakelse i tildeling av stipend for studieopphold i Frankrike for norske lærere og elever under Trollavtalen.

Skofterud var også tilknyttet Østfold distriktshøgskole som amanuensis og studieleder i fransk og var sentral i opprettelsen av merkantil fransk og internasjonal handel som studium ved denne institusjonen i 1989.

I sitt virke arbeidet Skofterud for å utbre kjennskapen til fransk språk og kultur i Norge. Han ble for dette tildelt den franske ordenen *[[Ordre des Palmes académiques (Frankrike)|Palmes Académiques]]*.

## Referanser


## Kilder
* Minneord i ''Fransklæreren''
Turanbekkenet

**Turanbekkenet** (også kalt **Turansenkningen**, **Turanlavlandet** eller **Turansletta**) er et ca. 1,8&nbsp;millioner&nbsp;km² stort sletteland i Sentral-Asia. Det strekker seg over områdene til statene Turkmenistan, Usbekistan og Kasakhstan. Det grenser i vest til Det kaspiske hav, i øst til Tian Shan og Pamir, i sør til fjellkjedene Kopet-Dag og Hindukush, og i nord til Ural og Det kasakhiske høyland. Det utgjør den østlige delen av den mer omfattende Aral-kaspiske senkning.

Turanbekkenet ligger i snitt ca. 300&nbsp;moh, men er lavere i de vestlige delene. Det finnes også enkelte mindre høysletter, som Ustjurt mellom Det kaspiske hav og Aralsjøen.  Enkelte senkninger ligger under havnivå (Karagie i Kasakhstan -132&nbsp;meter, Vpadina Aktsjanaja i Turkmenistan -81&nbsp;meter).

Regionen får mindre enn 381&nbsp;mm nedbør pr år.  80&nbsp;% av Turanbekkenet er sand- og saltørkener, hvorav de største er Karakum og Kysylkum. 

En rekke elver renner gjennom Turanbekkenet. De viktigste er Amu-Darja og Syr-Darja, som begge munner ut i Aralsjøen.

I oaser og irrigerte elvedaler i sør ligger jorbruksområder med bomulls- og kornproduksjon. Av stor næringslivsmessig betydning er forekomstene av olje- og naturgass ved Det kaspiske hav. I de vidstrakte ørkenområdene vokser bare mindre urteplanter og busker, som hovedsakelig benyttes som beiteland for flokker av sauer og kameler. Det drives også utvinning av salt.
Arganolje

**Arganolje** er en vegetabilsk olje som fremstilles av fruktene til argantreet. Oljen brukes både til matlaging, kosmetikk og naturmedisin. Frukten er en steinfrukt, og fruktkjøttet blir ofte brukt som geitefôr. Steinen knekkes, og oljen fremstilles ved å presse kjernene. 

## Eksterne lenker

* www.al-bab.com – Argan: the tree of life
Gwendoline Eastlake-Smith

**Gladys Shirley Eastlake-Smith** også kjent som **Gwendoline Eastlake-Smith** (født 14. august 1883 i Lewisham død 18. september 1941 i Yorkshire) var en britisk tennisspiller som deltok under OL 1908 i London.

Eastlake-Smith  ble olympisk mester i tennis under OL 1908 i London. Hun vant innendørsturneringen i single for damer. I singlefinalen beseiret hun Alice Greene med 6-2, 4-6, 6-0. 

## OL-medaljer
* 1908  London -  **Gull** i tennis, single damer innendørs

## Referanser


## Eksterne lenker
*
Herbert Barrett

**Herbert Roper Barrett** (født 24. november 1873 i Essex, død 27. juli 1943) var en britisk tennisspiller som deltok i de olympiske leker 1908 i London og 1912 i Stockholm.

Barrett ble olympisk mester i tennis under OL 1908 i London. Han vant doubleturneringen innendørs sammen med Arthur Gore. Han vant også tre Grand Slam-titler i Wimbledon i perioden 1909&ndash;13. 

## OL-medaljer
*  1908  London -  **Gull** i tennis, double herrer innendørs  Storbritannia 
*  1912  Stockholm - Sølv i tennis, mixeddouble innendørs  Storbritannia

## Grand Slam-titler
*  **[[Wimbledon (tennis)|Wimbledon]]:**
** Double herrer: 1909 (sammen med Arthur Gore)
** Double herrer: 1912 (sammen med Charles Percy Dixon)
** Double herrer: 1913 (sammen med Charles Percy Dixon)

## Referanser


## Eksterne lenker
*
Turan

**Turan** kan vise til:
*Turan (historisk region) - en historisk region
*Turan – et etnisk og geografisk uttrykk for Sentral-Asia og folkeslagene der
*Turanbekkenet – et sletteland i Sentral-Asia (også kalt *Turansenkningen* og *Turanlavlandet*).
*Turan (by) – en by i republikken Tuva i Russland
*Tur'an – en kommune i Nord-Israel
*Turan (guddom) – en etruskisk gudinne
*Turan (stridsvogn) – en ungarsk stridsvogn fra andre verdenskrig
*Turan Air – et flyselskap fra Aserbajdsjan
*PFC Turan Tovuz – en fotballklubb fra Aserbajdsjan
**Turan* – et fiktivt rike i Robert E. Howards Conan-fortellinger
*Kenneth Turan – en amerikansk filmkritiker 
*Arda Turan – en tyrkisk fotballspiller
*Pál Turán – en ungarsk matematiker
Turkanasjøen

:*[[Turkana]] kan ha flere betydninger*

**Turkanasjøen** er en endorheisk sodasjø som ligger hovedsakelig i Riftdalen i Kenya, men med det nordøstlige hjørnet over i Etiopia. Grensene i området er imidlertid delvis omstridt, særlig med hensyn til Ilemi-triangelet.

Den het tidligere Rudolfsjøen etter Rudolf av Østerrike.

Den er omtrent  km² stor, og på det meste 109 meter dyp. Det er en sodasjø med rikt fiske- og fugleliv og er en av verdens største ørkeninnsjøer. Sjøen ligger i Turkanasjøens nasjonalparker og skiller Turkana fylke i vest og Marsabit fylke i øst.

Sjøen er kanskje mest kjent for de mange funnene i området av utdødde menneskearter som *[[Australopithecus|Australopithecus anamensis]]*, *[[Homo habilis]]* og *[[Homo erectus]]*.

## Bilder

Lake turkana satellite.jpg|Satellittbilde av Turkanasjøen
LakeTurkanaSouthIsland.jpg|Turkanasjøen sett fra South Island


## Referanser


## Eksterne lenker
*
Gösta Åsbrink

**Karl Gösta Åsbrink** (født 18. november, 1881 død 19. april 1966) var en svensk sportsutøver som deltok under de olympiske leker 1908 i London og 1912 i Stockholm.

Åsbrink ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var mellom 16 og 40 deltakere på hvert lag. Under OL 1912 tok Åsbrink en sølvmedalje i moderne femkamp bak landsmannen Gösta Lilliehöök.

## OL-medaljer
* 1908  London -  **Gull** i turn, mangekamp lagkonkurranse (Sverige)
* 1912  Stockholm -  Sølv i moderne femkamp

## Referanser


## Eksterne lenker
*
Live 1961–2000: Thirty-Nine Years of Great Concert Performances

***Live 1961-2000: Thirty-Nine Years of Great Concert Performances*** er et konsert-samlealbum av Bob Dylan, bare utgitt i Japan 28. februar 2001.

## Sporliste
Alle sanger av Bob Dylan, bortsett fra hvor merket:

# «Somebody Touched Me» (tradisjonell) – 2000, Portsmouth, England
# «Wade in the Water» (tradisjonell) – 1961, Minneapolis, Minnesota
# «Handsome Molly» (tradisjonell) – 1962, The Gaslight Café, New York City, New York
# «To Ramona» – 1965, Sheffield, England (outtake fra *[[Dont Look Back]]* OST)
# «I Don't Believe You (She Acts Like We Never Have Met)» – 1966, Free Trade Hall, Manchester, England
# «Grand Coulee Dam (sang)» (Woody Guthrie) – 1968 (fra *[[A Tribute to Woody Guthrie, Part 1]]*)
# «Knockin' on Heaven's Door» (med The Band) – 1974 (fra *[[Before the Flood]]*)
# «It Ain't Me, Babe» – 1975 (fra *[[Renaldo & Clara]]* OST)
# «Shelter from the Storm» – 1976 (fra *[[Hard Rain]]*)
# «Dead Man, Dead Man» – 1981, New Orleans, Louisiana
# «Slow Train» {med The Grateful Dead) – 1987 (fra *[[Dylan & The Dead]]*)
# «Dignity» – 1994 (fra *[[MTV Unplugged (Bob Dylan)|MTV Unplugged]]*)
# «Cold Irons Bound» – 1997, Los Angeles, California
# «Born in Time» – 1998, Jersey City, New Jersey
# «Country Pie» – 2000, Portsmouth, England
# «Things Have Changed» – 2000, Portsmouth, England

## Eksterne lenker
*
Andreas Cervin

**Andreas Cervin** (født 31. oktober 1888, død 14. februar 1972) var en svensk jurist og sportsutøver som deltok under de olympiske leker 1908 i London.

Cervin ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere.

## Yrkeskarriere

Andreas Cervin ble jur. kand ved Universitetet i Lund i 1914, hvorpå han samme år begynte å arbeide i Göta Hovrett. Fra 1936 var han rådman i Göteborg, en stilling som gjorde at han fikk en avgjørende rolle under den rettslige behandlingen av spørsmålet om kvarstadbåtene.

## OL-medaljer
* 1908  London -  **Gull** i turn, mangekamp lagkonkurranse  Sverige

## Referanser


## Eksterne lenker
*
Nidelv DPS Orkdal

**Nidelv DPS Orkdal ** (tidligere **Orkdal DPS**) (Orkdal distrikspsykiatriske senter) er en avdeling under Divisjon psykisk helsevern i St. Olavs Hospital, Univeristetssykehuset i Trondheim, og ble organisatorisk etablert 1. januar 2003, med enheter på Orkanger i Orkdal kommune og Haltdalen i Holtålen kommune. Enheten i Haltdalen er nå nedlagt. 

Døgnseksjonen og poliklinikken i Orkdal flyttet inn i nye lokaler 15. oktober 2004 med 14 sengeplasser. Etter et års drift ble sengeplassene økt til 19 og senere til 20. Sengeplassene ble igjen redusert til 15 fra 1. januar 2016 grunnet innsparinger. 

Nidelv DPS Orkdal opererer i 13 kommuner som er Orkdal, Skaun, Agdenes, Snillfjord, Hemne, Meldal, Hitra og Frøya, Røros, Holtålen, Midtre Gauldal, Oppdal og Rennebu. Pasienter utenfor disse kommunene kan søkes inn i samsvar med rettigheter om fritt sykehusvalg. Behandlingstilbudet bygger på et samarbeid med helsetjenestene i kommunene.

Nidelv DPS Orkdal består av en døgnseksjon med 15 sengeplasser, poliklinikk og et akutt ambulant team (AAT). Behandlerteamet består av overleger/leger og psykologer. Miljøpersonalet ved døgnseksjonen består av psykiatrisk sykepleiere, sykepleiere, vernepleiere, sosionom, fysioterapeut, ergoterapeut og hjelpepleiere.

Akutt ambulant team (AAT) er bemannet med psykiater, psykologer og psykiatrisk sykepleier.

Det miljøterapeutiske behandlingstilbudet ved døgnseksjonen består av fysisk aktivitet, undervisning, kreativ gruppe og mindfulness samt miljøterapeutiske faktorer som sosialisering, ernæring/kosthold og hygiene.

## Eksterne lenker
* St. Olavs Hospital
Writings And Drawings

***Writings and Drawings*** er en samling med tekster og personlige tegninger av Bob Dylan. Den var utgitt i 1973 og er for tiden ute av pressing. Boken inneholdt Dylans tekster fra debutalbumet,  *[[Bob Dylan (album)|Bob Dylan]]* fra 1962 og frem til *[[Bob Dylan's Greatest Hits Vol. II]]* fra 1971. Det er også dikt og andre skriverier som tekstnotater til album. Tekstene og skriveriene er satt sammen etter albumenes kronologi med ikke utgitte sanger gruppert etter de ulik albumenes perioder. Prisen for en ny bok i ca. 1973 var $6.95.

## Se også
***